
Koji su propisi vezani za aplikaciju Kur’ana na mobitelu?


* 
* 
* 
* 
* 
* 
* 

 
Koji su propisi vezani za aplikaciju Kur’ana na mobitelu?

Propisi vezani za aplikaciju Kur’ana na mobitelu


Lijepo je da musliman ima na mobitelu instaliranu aplikaciju Kur’ana kako bi moga u slobodnom vremenu, u pauzama, da se druži sa Kur’anom. Za aplikaciju Kur’ana na mobitelu vezuju se neki propisi, a koji su nam svakodnevno potrebni, a koje bi trebao da poznaje vjernik i vjernica:


1- Osoba koja uči Kur’an putem mobilne aplikacije može to činiti bez abdesta. Ako ima ***[abdest](https://pitajucene.com/search/Abdest/questions/ "Pretraži pitanja o abdestu")*** sigurno je to ljepše i bolje.


2- Nema smetnje da se mobitel na kojem ima instalirana aplikacija Kur’ana unese u toalet ili spusti na zemlju. Bitno je da prilikom ulaska i boravka u toaletu ta aplikacija nije otvorena / upaljena.


3- Islamski učenjaci su poistovjetiti učenje Kur’ana sa mobilne aplikacije u namazu i učenje iz mushafa, držeći mushafa u rukama. Smatram da to ne treba činiti u ***[farz](https://pitajucene.com/search/Farz/answers/ "Pretraži odgovore za Farz")*** namazima, a ako postoji potreba za time može se to činiti u nafilama. A i u samoj nafili, ako postoji potreba za time bolje da se to čini iz mushafa nego sa mobitela.


4- Nema smetnje (prema odabranom mišljenju) da žena u periodu mjesečnice / hajza i postporodnog ciklusa / nifasa uči Kur’an sa mobilne aplikacije, držeći mobitel u rukama.


5- Za slušanje Kur’ana putem mobitela nije potreban abdest, i slušati učenje Kur’an s mobitela mogu žene u hajzu i nifasu.


Mr. ***[Elvedin Pezić](https://pitajucene.com/search/Elvedin+Pezi%C4%87/answers/ "Pretraži odgovore od mr. Elvedin Pezić")***  

Preuzeto sa njegovog zvaničnog Facebook profila:  

<https://www.facebook.com/pezicelvedin/posts/2912718962377826>


